Թեա Լեոնի
Էլիզաբեթ Թեա Փանթալեոնի (, ), ամերիկացի դերասանուհի, պրոդյուսեր։ Հանդիսատեսին հայտնի է «Ընտանիքասերը», «Վատ տղաները», «Յուրայի դարաշրջանի այգի 3», «Անցյալի գաղտնիքները» և «Ինչպես գողանալ երկնաքերը» ֆիլմերից։

Կենսագրություն 

Թեա Լեոնին ծնվել է Նյու Յորքում՝ փաստաբան Էնթոնի Պանտալեոնիի և Էմիլի Պատերսոնի ընտանիքում։ Նրա հայրական կողմի պապը իտալացի տնտեսագետ Մաֆեո Պանտալեոնիի զարմիկն էր և , Westinghouse Electric ընկերության համահիմնադիրներից մեկը։ Թեան ավարտել է Բրերլիի, ապա՝ Փաթնիի դպրոցներն ու Սառա Լոուրենսի անվան քոլեջը։ Հետագայում ուսումնասիրել է նաև մարդաբանություն ու հոգեբանություն։

2000 թվականին նկարահանված «Ընտանիքասերը» ֆիլմի գլխավոր հերոսուհու կերպարը տպավորիչ կերպով մարմնավորելու համար արժանացել է գիտաֆանտաստիկ, ֆենտեզի և սարսափֆիլմերի ամերիկյան ակադեմիայի սահմանած «Սատուռն» մրցանակին։

2001 թվականին Թեա Լեոնին ընտրվել է ՅՈՒՆԻՍԵՖ-ի «Բարի կամքի դեսպան»։

Անձնական կյանք
1991 թվականին Թեան ամուսնացել է հեռուտատեսային պրոդյուսեր Նիլ Ջոզեֆ Թարդիո Կրտսերի հետ։ 1995 թվականին նրանք ամուսնալուծվել են։

1997 թվականի մայիսի կեսերին՝ ութ շաբաթ տևած սիրահետումից հետո Թեան ամուսնացել է դերասան Դևիդ Դուխովնիի հետ։ Ունեցել են երկու երեխա՝ Մադլեն անունով դուստր և Քիդ անունով որդի։ 2008 թվականի հունիսին Լեոնին ու Դուխովնին բաժանվել են, որից հետո օգոստոս-հոկտեմբեր ամիսներին Դուխովնին բուժվել է սեռական կախվածությունից ։ Զույգը 2009 թվականին հաշտվել ու վերամիացել է, սակայն 2011 թվականի հունիսին նորից է բաժանվել։ Դուխովնին 2014 թվականի հունիսին պաշտոնապես դիմել է ամուսնալուծվելու համար, օգոստոսին զույգը համաձայնության է եկել ամուսնալուծության պայմանների հարցում։ Բաժանությունից հետո Լեոնին տեղափոխվել է Նյու Յորքի Վեսթ Սայդ թաղամասի Ռիվըևսայդ Դրայվ հատվածում գնած առանձնատունը։

2014 թվականի դեկտեմբերին՝ «Տիկին պետքարտուղար» հեռուստասերիալի նկարահանումների ժամանակ Լեոնին սիրախաղ է սկսել այդ ֆիլմի գլխավոր դերակատարներից մեկի՝ Թիմ Դալիի հետ, ով նույնպես Փունիի դպրոցի շրջանավարտ է։

Ծանոթագրություններ 

Հոլիվուդյան դերասաններ
Ամերիկացի դերասանուհիներ
Ամերիկացի հեռուստատեսային դերասանուհիներ
Ամերիկացի կինոդերասանուհիներ
Ամերիկացի պրոդյուսերներ
Նյու Յորք քաղաքում ծնվածներ
21-րդ դարի ամերիկացի դերասանուհիներ
ՅՈՒՆԻՍԵՖ-ի բարի կամքի դեսպաններ
20-րդ դարի ամերիկացի դերասանուհիներ
Ամերիկացիներ լեհական սերմամբ